Na osnovu Odluke Vijeća br.  02-1/40-II od 12.02.2021.godine i Odluke Senata Univerziteta u Sarajevu br. 01-2-44/21 od 24.02.2021. godine

UNIVERZITET U SARAJEVU

AKADEMIJA SCENSKIH UMJETNOSTI

raspisuje

**KONKURS**

za izbor u akademska zvanja

1. Nastavnik u zvanju redovnog profesora za oblast Produkcija - 1 izvršilac sa punim radnim vremenom
2. Nastavnik u zvanju redovnog profesora za oblast Filmska umjetnost - 1 izvršilac sa punim radnim vremenom

**Uvjeti:**

Pored općih zakonskih uvjeta, kandidati treba da ispunjavaju uvjete utvrđene čl. 97. Zakona o visokom obrazovanju ("Službene novine Kantona Sarajevo", br. 33/17,35/20,40/20)

Uslovi koje kandidat treba da ispunjava za izbor u umjetničkonastavno zvanje:  
**redovni profesor:** završen drugi ciklus studija ili VII stepen po predbolonjskom načinu studiranja, proveden najmanje jedan izborni period u zvanju vanrednog profesora, tri javno predstavljena oblika umjetničkog stvaralaštva koji su značajno doprinijeli razvoju kulture i umjetnosti i doprinos podizanju nastavnog i umjetničkog kadra

**Prilog uz prijavu:**

- izvod iz matične knjige rođenih

- uvjerenje o državljanstvu

- diploma i druga dokumentacija o stečenom obrazovanju

- biografija (CV)

- spisak javno predstavljenih radova, programi javno predstavljenih oblika umjetničkog stvaralaštva iz oblasti za koju se vrši izbor

- podaci o stručnim kritikama, nagradama i priznanjima u vezi sa postignućima u oblasti za koju se vrši izbor

- dokaz o provedenom najmanje jednom izbornom periodu u zvanju vanrednog profesora

- ostala dokumentacija kojom kandidat dokazuje da ispunjava uvjete za izbor u akademsko zvanje propisano čl. 97. stav (1) alineja e) Zakona o visokom obrazovanju ("Službene novine Kantona Sarajevo", br. 33/17, 35/20, 40/20)

**Napomena:**

- Članom 197. Statuta Univerziteta u Sarajevu propisan je sadržaj pojmova/uvjeta za izbor u nastavno-umjetnička zvanja

-Navedena dokumentacija se dostavlja u originalu ili ovjerenoj kopiji.

- Kandidati koji su diplome stekli u inostranstvu prilažu rješenje o nostrifikaciji diplome, odnosno rješenje o priznavanju stečene inostrane visokoškolske kvalifikacije

- U prijavi je obavezno navesti priloženu dokumentaciju.

- Biografiju i spisak objavljenih radova potrebno dostaviti i u elektronskoj formi (na CD-u)

- Ugovor o radu s izabranim kandidatom zaključuje se na neodređeno vrijeme u skladu sa čl. 94. stav (1) alineja g) Zakona o visokom obrazovanju („Službene novine Kantona Sarajevo“ 33/17, 35/20, 40/20)

-Priložena dokumentacija po Konkursu se ne vraća

Obrazac prijave može se preuzeti sa WEB stranice [www.asu.unsa.ba](http://www.asu.unsa.ba)

Konkurs ostaje otvoren **15 dana** od dana objavljivanja u dnevnoj štampi i na web stranicama Akademije scenskih umjetnosti i Univerziteta u Sarajevu.

Prijave sa dokazima o ispunjavanju uvjeta predviđenih konkursom podnose se lično ili putem preporučene pošte na adresu: UNIVERZITET U SARAJEVU, Akademija scenskih umjetnosti, Obala Kulina bana 11, 71 000 Sarajevo, sa naznakom "Prijava na konkurs“.

Nepotpune i neblagovremene prijave neće se uzimati u razmatranje.

Kontakt osoba Ornela Đakušić, sekretar Akademije,tel. 033 215 277